L 53/10 Jurnalul Oficial al Uniunii Europene 4.3.2010 DECIZII DECIZIA COMISIEI din 1 martie 2010 de modificare a Deciziei 2006/473/CE în ceea ce privește recunoașterea Australiei continentale ca fiind indemnă de Xanthomonas campestris (toate sușele patogene pe Citrus) [notificată cu numărul C(2010) 1063] (2010[134/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comu- nitate (!), în special anexa IV partea A secțiunea I punctul 16.2, întrucât: (1) Prin Decizia 2006/473/CE a Comisiei din 5 iulie 2006 de recunoaştere a anumitor țări terțe şi a anumitor regiuni din ţări terțe ca fiind indemne de Xanthomonas campestris (toate suşele patogene pe Citrus), Cercospora angolensis Carv. & Mendes sau Guignardia citricarpa Kiely (toate suşele patogene pe Citrus) (), New South Wales, South Australia şi Victoria din Australia sunt recunoscute ca fiind indemne de Xanthomonas campestris (toate suşele patogene pe Citrus). (2)  Australia a transmis informații tehnice detaliate, bazate pe rezultatele programelor de control și eradicare a bolii și ale monitorizărilor multianuale oficiale, care indică faptul că un focar de Xanthomonas campestris în Queensland a fost eradicat cu succes și că Northern Territory şi Western Australia sunt indemne de Xanthomonas campestris. Prin urmare, statutul de indemn de respectivul organism dăunător ar trebui recunoscut pentru toate zonele în care se cultivă citrice din Australia continentală. () JO L 169, 10.7.2000, p. 1. () JO L 187, 8.7.2006, p. 35. (3) Prin urmare, Decizia 2006/473/CE ar trebui modificată în consecință. ( Măsurile prevăzute în prezenta decizie sunt conforme cu avizul Comitetului fitosanitar permanent, ADOPTĂ PREZENTA DECIZIE: Articolul 1 La articolul 1 alineatul (2) din Decizia 2006/473|CE, litera (a) se înlocuieşte cu următorul text: „(a) Australia: New South Wales, Northern Territory, Queensland, South Australia, Victoria și Western Australia;”. Articolul 2 Prezenta decizie se adresează statelor membre. Adoptată la Bruxelles, 1 martie 2010. Pentru Comisie John DALLI Membru al Comisiei